༤།སྣོད་ཀྱི་ཕུན་ཚོགས་ནི་སེམས་ཅན་ཐུན་མོང་གི་བསོད་ནམས་བསགས་པའི་འབྲས་བུ་ཡིན་སྟབས།དེ་ལ་འཛད་མཐའ་ཡོད་པ་དང་།མི་རབས་ཚ་རྒྱུད་དང་བཅས་པའི་སེམས་ཅན་ཐམས་ཅད་ཀྱི་བདེ་སྡུག་ལ་བསམ་བློ་གཏོང་པ་དང༌།སེམས་ཅན་རིགས་སྣ་ཚོགས་ལ་བརྩི་བཀུར་བྱེད་དེ།འགྲོ་བ་ཀུན་གྱི་རྩ་བའི་རེ་བ་ཆུང་མཐའ་ནས་སྐོང་བའི་ཐེག་པ་མཆོག་གི་ལམ་ཉམས་སུ་ལེན་པ་ནི་མི་ཚེ་ལ་རིན་ཐང་ལེན་པའི་ལས་ཀྱི་མཆོག་ཏུ་གྱུར་བ་དང་།སྣོད་བཅུད་ཕུན་ཚོགས་ཀྱི་རྒྱུན་སྐྱོང་ཐུབ་པའི་འཕེལ་རྒྱས་ཀྱི་ལམ་རྣམ་པར་དག་པར་ཞུགས་པ་ཡིན་པར་གདམས་ཡོད་དོ།།